CELEX: 32011R0263
Language: hr
Date: 2011-03-17 00:00:00
Title: Uredba Komisije (EZ) br. 263/2011 od 17. ožujka 2011. o provedbi Uredbe (EZ) br. 485/2007 Europskog parlamenta i Vijeća o Europskom sustavu integrirane statistike socijalne zaštite (ESSPROS) u odnosu na početak cjelovitog prikupljanja podataka za ESSPROS-ov modul za neto davanja u okviru socijalne zaštite  Tekst značajan za EGP

05/Sv. 006
            
            
               HR
            
            
               Službeni list Europske unije
            
            
               292
            
         32011R0263
   
               L 071/4
            
            
               SLUŽBENI LIST EUROPSKE UNIJE
            
            
               17.03.2011.
            
         
      UREDBA KOMISIJE (EZ) br. 263/2011
   od 17. ožujka 2011.
   o provedbi Uredbe (EZ) br. 485/2007 Europskog parlamenta i Vijeća o Europskom sustavu integrirane statistike socijalne zaštite (ESSPROS) u odnosu na početak cjelovitog prikupljanja podataka za ESSPROS-ov modul za neto davanja u okviru socijalne zaštite
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 485/2007 Europskog parlamenta i Vijeća o Europskom sustavu integrirane statistike socijalne zaštite (ESSPROS) (1), a posebno njezin članak 5. stavak 2. i članak 7. stavak 3.,
   budući da:
   
               (1)
            
            
               Uredbom (EZ) br. 485/2007 uspostavljen je metodološki okvir koji će se koristiti za prikupljanje statističkih podataka na usporedivoj osnovi u korist Zajednice i rokove za slanje i diseminaciju statističkih podataka prikupljenih u skladu s Europskim sustavom integrirane statistike socijalne zaštite (dalje u tekstu: „ESSPROS”).
            
         
               (2)
            
            
               Na temelju članka 5. stavka 1. Uredbe (EZ) br. 458/2007, probno prikupljanje podataka za godinu 2005. provedeno je u svim državama članicama s ciljem uvođenja modula za neto davanja u okviru socijalne zaštite.
            
         
               (3)
            
            
               Sinteza nacionalnog probnog prikupljanja podataka pokazala je da je ishod velike većine probnih studija pozitivan; stoga je potrebno usvojiti provedbene mjere koje se odnose na početak cjelovitog prikupljanja podataka za modul za neto davanja u okviru socijalne zaštite.
            
         
               (4)
            
            
               Modul za neto davanja u okviru socijalne zaštite treba dobiti korištenjem ograničenog pristupa, kako bi se u središnjem sustavu ESSPROS-a prikupila ista populacija korisnika bruto davanja u okviru socijalne zaštite.
            
         
               (5)
            
            
               Na temelju članka 7. stavka 3. Uredbe (EZ) br. 458/2007, potrebno je usvojiti provedbene mjere koje se odnose na prvu godinu za koju se prikupljaju cjeloviti podaci i mjere koje se odnose na detaljnu klasifikaciju obuhvaćenih podataka, definicije koje će se koristiti i pravila o diseminaciji za modul za neto davanja u okviru socijalne zaštite.
            
         
               (6)
            
            
               Mjere predviđene ovom Uredbom u skladu su s mišljenjem Odbora za europski statistički sustav,
            
         DONIJELA JE OVU UREDBU:
   Članak 1.
   1.   Države članice godišnje Komisiji (Eurostatu) dostavljaju podatke koji se odnose na ESSPROS-ov modul za neto davanja u okviru socijalne zaštite. Referentno razdoblje je kalendarska godina.
   2.   Rok za slanje podataka za godinu N, zajedno s bilo kakvom revizijom podataka iz prethodnih godina, je 31. prosinca godine N + 2.
   3.   Prva referentna godina za koju se prikupljaju cjeloviti podaci o neto davanjima u okviru socijalne zaštite je 2010.
   Članak 2.
   1.   Definicije koje se primjenjuju na modul za neto davanja u okviru socijalne zaštite utvrđene su u Prilogu I.
   2.   Detaljne klasifikacije koje se primjenjuju u modulu za neto davanja u okviru socijalne zaštite utvrđene su u Prilogu II.
   3.   Kriteriji za diseminaciju podataka koji se odnose na modul za neto davanja u okviru socijalne zaštite utvrđeni su u Prilogu III.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 17. ožujka 2011.
      
         
            Za Komisiju
         
         
            Predsjednik
         
         José Manuel BARROSO
         
      
   
   
      (1)  SL L 113, 30.4.2007., str. 3.
   PRILOG I.
   
      Definicije za modul za neto davanja u okviru socijalne zaštite
   
   
               1.
            
            
               Primjenjuju se definicije utvrđene u članku 2. Uredbe (EZ) br. 458/2007.
            
         
               2.
            
            
               Primjenjuju se definicije utvrđene u točki „1.3. Izdaci programa socijalne zaštite” Priloga I. Uredbi Komisije (EZ) br. 10/2008 (1).
            
         
               3.
            
            
               Osim toga, za posebne potrebe ove Uredbe, primjenjuju se sljedeće definicije:
               
                           3.1.
                        
                        
                           „neto davanja u okviru socijalne zaštite — ograničeni pristup” znači socijalna davanja nakon odbijanja poreza i socijalnih doprinosa koje na novčana socijalna davanja plaća njihov korisnik te nakon eventualnog dodavanja preostale fiskalne povlastice u skladu s formulom:
                           neto socijalna davanja (ograničeni pristup) = bruto davanja u okviru socijalne zaštite* (1-AITR-AISCR) + preostale fiskalne povlastice;
                           preostale fiskalne povlastice treba uvesti u izračun neto socijalnih davanja samo ako nisu izravno uzete u obzir u AITR-u i/ili AISCR-u;
                        
                     
                           3.2.
                        
                        
                           „prosječna porezna stopa po stavki (AITR) za davanje (ili skupinu davanja)” znači iznos poreza koji su na to davanje platili primatelji, podijeljen s ukupnim dohotkom iz tog davanja (tj. primljenog bruto davanja);
                        
                     
                           3.3.
                        
                        
                           „prosječna stopa socijalnih doprinosa po stavki (AITR) za davanje (ili skupinu davanja)” znači iznos socijalnih doprinosa koji su na to davanje platili primatelji, podijeljen s ukupnim dohotkom iz tog davanja (tj. primljenog bruto davanja);
                        
                     
                           3.4.
                        
                        
                           „preostala fiskalna povlastica” znači dio ukupne vrijednosti fiskalne povlastice koji se odnosi na oslobođenje od davanja koja se primjenjuju na socijalna davanja (za razliku od dijela koji se odnosi na oslobođenje od davanja koja se primjenjuju na sve druge oblike dohotka).
                        
                     
         
               4.
            
            
               Detaljne definicije koje će se koristiti za primjenu ove Uredbe utvrđene su u ESSPROS priručniku koji je izradila Komisija u suradnji s državama članicama.
            
         
      (1)  SL L 5, 9.1.2008., str. 3.
   PRILOG II.
   
      Detaljne klasifikacije koje se odnose na modul za neto davanja u okviru socijalne zaštite
   
   
               1.
            
            
               Davanja u okviru socijalne zaštite dijele se na davanja bez provjere materijalnog stanja i davanja temeljena na provjeri materijalnog stanja. Klasifikacija davanja u okviru socijalne zaštite daje dodatne pojedinosti ovisno o tome pruža li se davanje u novcu kao periodična isplata ili jednokratno:
               
                           —
                        
                        
                           davanja u okviru socijalne zaštite,
                        
                     
                           —
                        
                        
                           davanja u okviru socijalne zaštite, bez provjere materijalnog stanja,
                        
                     
                           —
                        
                        
                           novčana davanja, bez provjere materijalnog stanja,
                        
                     
                           —
                        
                        
                           periodična novčana davanja, bez provjere materijalnog stanja,
                        
                     
                           —
                        
                        
                           jednokratna novčana davanja, bez provjere materijalnog stanja,
                        
                     
                           —
                        
                        
                           davanja u okviru socijalne zaštite, s provjerom materijalnog stanja,
                        
                     
                           —
                        
                        
                           novčana davanja, s provjerom materijalnog stanja,
                        
                     
                           —
                        
                        
                           periodična novčana davanja, s provjerom materijalnog stanja,
                        
                     
                           —
                        
                        
                           jednokratna novčana davanja, s provjerom materijalnog stanja.
                        
                     
         
               2.
            
            
               Davanja su raščlanjena prema funkciji kako je predviđeno u članku 2. točki (b) Uredbe (EZ) br. 458/2007. Ta detaljna klasifikacija združuje se na prvoj razini klasifikacije kako slijedi:
               
                           —
                        
                        
                           bolest/zdravstvena skrb,
                        
                     
                           —
                        
                        
                           invaliditet,
                        
                     
                           —
                        
                        
                           starost,
                        
                     
                           —
                        
                        
                           preživjeli uzdržavani članovi obitelji,
                        
                     
                           —
                        
                        
                           obitelj/djeca,
                        
                     
                           —
                        
                        
                           nezaposlenost,
                        
                     
                           —
                        
                        
                           stanovanje,
                        
                     
                           —
                        
                        
                           socijalna isključenost (koja nije drugdje klasificirana).
                        
                     
         PRILOG III.
   
      Kriteriji za diseminaciju podataka koji se odnose na modul za neto davanja u okviru socijalne zaštite
   
   
               1.
            
            
               Eurostat objavljuje informacije države članice tek nakon združivanja prema programima, najmanje u pogledu:
               
                           —
                        
                        
                           ukupnih neto davanja u okviru socijalne zaštite,
                        
                     
                           —
                        
                        
                           dijela davanja u okviru socijalne zaštite koji podliježe porezima i/ili socijalnim doprinosima,
                        
                     
                           —
                        
                        
                           neto davanja u okviru socijalne zaštite prema funkciji,
                        
                     
                           —
                        
                        
                           davanja bez provjere materijalnog stanja nasuprot davanja temeljenih na provjeri materijalnog stanja.
                        
                     
         
               2.
            
            
               Komisija (Eurostat) na zahtjev diseminira detaljne podatke razdijeljene prema programu i prema državi članici posebnim korisnicima (državnim tijelima koja prikupljaju podatke ESSPROS-a, upravama Komisije i međunarodnim institucijama).
            
         
               3.
            
            
               Ako dotična država članica izda suglasnost za cjelovitu diseminaciju podataka, posebni korisnici se ovlašćuju za objavu podataka prema programu.
            
         
               4.
            
            
               Ako dotična država članica ne da suglasnost za cjelovitu diseminaciju podataka, posebni korisnici se ovlašćuju za objavu združenih podataka prema programima. Združivanje prema programima mora biti u skladu s pravilima za diseminaciju koje utvrdi dotična država članica.